Rézon ho-peus: ur meh eo pa gleùam nameid tud é lâred Ya... Ya...  mad.... ha martézé ne oèr ket brezoneg ken mad. Zokén pa dé klañu ur  langach e hellér kavoud tud a gomz mad eid ar chinwell pe ar radio,  ken nebeud e vehent.    (E gwirione, ur plah anùet Celine ar Gall, àr forom Breton er Bobl  he-deus ma lakeit da gredein eh es hoah  dan nebeutan 200 000  brezoneger aniennel er vro.    An diested eo: ped a vrezonegerion er hovanandou a chilaou ar  skingasadennou e brehoneg ? Liez e vent intereset nameid ged ou yeh  etreze, tud ag ar mem geriadenn, ha nou-deus nitra da hobér ged ur  brezoneg ledanoh.)    Da getan, èl rézon am-eus lennet ho frazenn èl ur rebech greit da dud  ar radioiou, hag ur rebech eo e gwirione.    Med pa sellam gwel e welam penaoz eo un tammig luietoh an traou:  rézonou mad a zo eùé e-touesk ar rézonou fall eid ne gomz ket e  gwenedeg er radio.    Piou a ra skingasadennou e brezoneg, ha piou a ou chilaou ?    An darn vrasan a zo tud ou-deus disket ar brezoneg. Nou-deus ket ean  heritet en ou ziegeh. (Nint ket kabluz)    An darn vihan a zo tud a gomze brehouneg er gêr, med ou-deus eùé ean  labouret, ledanet, pinùigeit.    Un den e-neus disket brezoneg en abadennou-noz dar liesan e-neus  disket ar  HLT, ha neo ket gouest da gomz e gwenedeg.    Me gred ne rant ket skingasadennou e gwenedeg paz rag ne vennant ket  er hobér, med nameid pedéguir nhellant ket er hobér, nint ket  ampart.    (El rézon é chonjam gwech-a-veh dar fanatiked hag a lakaad e Breiz  a-beh ur brezoneg unan, hag unaneit. Med e gwirione, ne gredant ket  e vehent ken kalz a dud:  - pa ne oèr ket mad ar brezoneg, nhellant ket gobér un droug braz  - pa oarant ar brezouneg, pa er  garant mad, leal, ind a asanta ar  gwenedeg e-tal ar HLT, rag nheller gobér nitra e Bro-Gwened heb ar  gwenedeg.)(Sellet da chwer Tepod Gwilhmod a zo nebeud kalet eneb dar  gwenedeg èl ma dé bet é-raog, rag ean a gar leal e yeh)      Me faot dein rezisaad un dra:  Neo ket fall kanal ur sonenn gwenedeg e KLT (pe ar hontrel) ma neo  ket distummet en he gwerzennou.    Fall eo imbannein da chwer barhonegou JP Calloch e KLT é lakaad an  dud da gredein e  scriùe e-giz-ze, dreistoll pan dé draillet ar  vetrikenn (la métrique) eid lakaad ur gir KLT e leh ur gir gwenedeg.    Ohpenn, un den e-noe lakeit aman ar liamm eid gwelein kartennou  linguistiques diàr ar brezoneg, hag souéhet oun bet pa meus gwellet  ken niveruz eo ar lehiou e-menn vé komzet ur parlant mesket. Gozig an  drederenn a Vreiz-Izel a gomz ur parlant mesket, hanter-tregoriad  hanter gwenedeg, hanter-kerneweg hanter-leoneg, eh es zokén ur parlant  hag a  vesk kerneweg, leoneg ha gwenedeg!    .